
KĖDAINIŲ RAJONO SAVIVALDYBĖS TARYBA

SPRENDIMAS
DĖL LEIDIMO KĖDAINIŲ RAJONO SAVIVALDYBĖS ADMINISTRACIJOS PELĖDNAGIŲ SENIŪNIJAI NUOMOTI PATALPAS

2021 m. lapkričio 26 d. Nr. TS-312
Kėdainiai

	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu ir atsižvelgdama į Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-239 „Dėl Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, bei Kėdainių rajono savivaldybės administracijos Pelėdnagių seniūnijos 2021 m. lapkričio 10 d. raštus Nr. 6-99 „Dėl leidimo nuomoti patalpas“ ir Nr. 6-100 „Dėl leidimo nuomoti patalpas“, Kėdainių rajono savivaldybės taryba                   n u s p r e n d ž i a:
1. Leisti Kėdainių rajono savivaldybės administracijos Pelėdnagių seniūnijai viešo konkurso būdu išnuomoti Kėdainių rajono savivaldybei nuosavybės teise priklausančias patalpas pastate, plane pažymėtame 1D2p, unikalus numeris 5399-0012-9014, Kėdainių r. sav., Pelėdnagių sen., Pelėdnagių k., Beržų g. 4:
1.1. 5 metams 16,82 kv. m bendro ploto patalpas (indeksai 1-10–1-12, 1-14–1-16) ir nustatyti pradinę 1 kv. m nuomos kainą – 2,00 Eur per mėn.; 
1.2. 4 metams 14,49 kv. m bendro ploto patalpas (indeksai ½ 1-37, 1-38) ir nustatyti pradinę 1 kv. m nuomos kainą – 1,00 Eur per mėn. 
2. Įgalioti Kėdainių rajono savivaldybės administracijos Pelėdnagių seniūnijos seniūną organizuoti viešą nuomos konkursą, pasirašyti 1 punkte nurodytų patalpų nuomos sutartį, perdavimo–priėmimo aktą ir informaciją apie sudarytą nuomos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.
	Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

